CELEX: 32005D0733
Language: el
Date: 2005-10-19 00:00:00
Title: 2005/733/ΕΚ: Απόφαση της Επιτροπής, της 19ης Οκτωβρίου 2005, για τη λήψη ορισμένων μέτρων προστασίας λόγω της υποψίας εμφάνισης γρίπης των πτηνών υψηλής παθογονικότητας στην Τουρκία και την κατάργηση της απόφασης 2005/705/ΕΚ [κοινοποιηθείσα υπό τον αριθμό Ε(2005) 4135]   (Κείμενο που παρουσιάζει ενδιαφέρον για τον ΕΟΧ)

20.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 274/102
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 19ης Οκτωβρίου 2005
   για τη λήψη ορισμένων μέτρων προστασίας λόγω της υποψίας εμφάνισης γρίπης των πτηνών υψηλής παθογονικότητας στην Τουρκία και την κατάργηση της απόφασης 2005/705/ΕΚ
   [κοινοποιηθείσα υπό τον αριθμό Ε(2005) 4135]
   (Κείμενο που παρουσιάζει ενδιαφέρον για τον ΕΟΧ)
   (2005/733/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), και ιδίως το άρθρο 18 παράγραφοι 1 και 6,
   την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (2), και ιδίως το άρθρο 22 παράγραφοι 1, 5 και 6,
   Εκτιμώντας τα ακόλουθα:
   
               (1)
            
            
               Στις 9 Οκτωβρίου 2005, η Τουρκία κοινοποίησε στην Επιτροπή την εκδήλωση εστίας γρίπης των πτηνών σε πτηνοτροφική εκμετάλλευση της δυτικής Ανατολίας. Για να περιοριστεί ο κίνδυνος εισαγωγής της νόσου στην Κοινότητα, εγκρίθηκε η απόφαση 2005/705/ΕΚ της Επιτροπής, της 10ης Οκτωβρίου 2005, για τη λήψη ορισμένων μέτρων προστασίας λόγω της υποψίας εμφάνισης γρίπης των πτηνών υψηλής παθογονικότητας στην Τουρκία (3), ως άμεσο μέτρο για την αναστολή των εισαγωγών πτηνών εκτός των πουλερικών και ακατέργαστων φτερών από την Τουρκία.
            
         
               (2)
            
            
               Η Τουρκία περιλαμβάνεται στον κατάλογο του παραρτήματος της απόφασης 94/85/ΕΚ της Επιτροπής, της 16ης Φεβρουαρίου 1994, για την κατάρτιση καταλόγου τρίτων χωρών από τις οποίες τα κράτη μέλη επιτρέπουν τις εισαγωγές νωπού κρέατος πουλερικών (4). Η απόφαση 2003/812/ΕΚ της Επιτροπής, της 17ης Νοεμβρίου 2003, για κατάρτιση καταλόγων τρίτων χωρών από τις οποίες τα κράτη μέλη πρέπει να επιτρέπουν την εισαγωγή ορισμένων προϊόντων για κατανάλωση από τον άνθρωπο τα οποία υπόκεινται στις διατάξεις της οδηγίας 92/118/ΕΟΚ του Συμβουλίου (5), αναφέρεται στον προαναφερόμενο κατάλογο.
            
         
               (3)
            
            
               Η απόφαση 2000/666/ΕΚ της Επιτροπής, της 16ης Οκτωβρίου 2000, για καθορισμό των υγειονομικών όρων και των όρων κτηνιατρικής πιστοποίησης για εισαγωγή πτηνών άλλων πλην των πουλερικών και για καθορισμό των συνθηκών της περιόδου απομόνωσης (καραντίνας) (6), προβλέπει ότι τα κράτη μέλη επιτρέπουν την εισαγωγή πτηνών από τις τρίτες χώρες που αναφέρονται ως μέλη του Διεθνούς γραφείου επιζωοτιών (OIE). Η Τουρκία είναι μέλος του OIE και, επομένως, τα κράτη μέλη οφείλουν να επιτρέπουν τις εισαγωγές πτηνών, πλην των πουλερικών, από την Τουρκία σύμφωνα με την εν λόγω απόφαση.
            
         
               (4)
            
            
               Σύμφωνα με τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο (7), επιτρέπεται η εισαγωγή διαφόρων ζωικών υποπροϊόντων όπως ζελατίνη για τεχνική χρήση, πρώτες ύλες για φαρμακευτική χρήση και άλλα, καταγωγής Τουρκίας, διότι τα προϊόντα αυτά θεωρούνται ασφαλή λόγω των ειδικών συνθηκών παραγωγής, επεξεργασίας και χρήσης που αδρανοποιούν με αποτελεσματικό τρόπο τους πιθανούς παθογόνους παράγοντες ή εμποδίζουν την επαφή με τα ευπαθή ζώα.
            
         
               (5)
            
            
               Σύμφωνα με την απόφαση 2005/432/ΕΚ της Επιτροπής, της 3ης Ιουνίου 2005, για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά προϊόντα με βάση το κρέας για ανθρώπινη κατανάλωση που εισάγονται από τρίτες χώρες και για την κατάργηση των αποφάσεων 97/41/ΕΚ, 97/221/ΕΚ και 97/222/ΕΚ (8), επιτρέπεται η εισαγωγή από την Τουρκία προϊόντων τα οποία έχουν υποστεί θερμική επεξεργασία σε θερμοκρασία τουλάχιστον 70 °C σε όλο το προϊόν.
            
         
               (6)
            
            
               Οι τουρκικές αρχές απέστειλαν στην Επιτροπή περαιτέρω πληροφορίες σχετικά με την κατάσταση που επικρατεί ως προς τη νόσο, βάσει των οποίων δικαιολογείται η πλήρης αναστολή όλων των εισαγωγών ζώντων πουλερικών και πτηνών και των προϊόντων τους, ενώ ταυτόχρονα οι πληροφορίες αυτές επιτρέπουν να καθοριστούν οι συνθήκες υπό τις οποίες μπορούν να εισάγονται ασφαλή προϊόντα που προέρχονται από πτηνά.
            
         
               (7)
            
            
               Ωστόσο, συνεκτιμώντας τον κίνδυνο που παρουσιάζουν αυτά τα προϊόντα, μπορεί να εξακολουθήσει να επιτρέπεται η εισαγωγή ορισμένων ζωικών υποπροϊόντων, συμπεριλαμβανομένων των επεξεργασμένων φτερών και μερών φτερών, των επεξεργασμένων κυνηγετικών τροπαίων και των προϊόντων από κρέας πουλερικών, θερμικά επεξεργασμένων σε θερμοκρασία τουλάχιστον 70 °C επειδή η επεξεργασία αδρανοποιεί το συγκεκριμένο παθογόνο παράγοντα.
            
         
               (8)
            
            
               Είναι επίσης σκόπιμο να εξακολουθήσει να επιτρέπεται η εισαγωγή παστεριωμένων προϊόντων αβγών για ανθρώπινη κατανάλωση, τα οποία τηρούν τα μικροβιολογικά κριτήρια που καθορίζονται στην απόφαση 97/38/ΕΚ της Επιτροπής, της 18ης Δεκεμβρίου 1996, με την οποία καθορίζονται οι ειδικοί υγειονομικοί όροι που αφορούν τις εισαγωγές προϊόντων αβγών που προορίζονται για ανθρώπινη κατανάλωση (9).
            
         
               (9)
            
            
               Ορισμένα προϊόντα που παράγονται από πουλερικά που έχουν σφαγεί πριν από την 1η Σεπτεμβρίου 2005 πρέπει να εξακολουθήσουν να επιτρέπονται, λαμβανομένης υπόψη της περιόδου επώασης της νόσου.
            
         
               (10)
            
            
               Περαιτέρω, πρέπει να επιτρέπονται τα δείγματα που συλλέγονται από οποιοδήποτε είδος πτηνού, συσκευάζονται με ασφάλεια και αποστέλλονται άμεσα υπό την ευθύνη της τουρκικής αρμόδιας αρχής σε εγκεκριμένο εργαστήριο ενός κράτους μέλους για εργαστηριακή διάγνωση, συμπεριλαμβανομένων των δοκιμών σύμφωνα με το εγχειρίδιο για τις δοκιμές διάγνωσης και τα εμβόλια χερσαίων ζώων του Διεθνούς γραφείου επιζωοτιών (OIE).
            
         
               (11)
            
            
               Η απόφαση 2005/705/ΕΚ πρέπει να καταργηθεί και να αντικατασταθεί από την παρούσα απόφαση.
            
         
               (12)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα κράτη μέλη αναστέλλουν την εισαγωγή από την Τουρκία:
   
               1)
            
            
               ζώντων πουλερικών, στρουθιονίδων, εκτρεφόμενων και άγριων φτερωτών θηραμάτων, άλλων ζώντων πτηνών εκτός των πουλερικών όπως ορίζονται στο άρθρο 1 τρίτη περίπτωση της απόφασης 2000/666/EK, συμπεριλαμβανομένων των πτηνών που συνοδεύουν τον κύριό τους (πτηνά συντροφιάς), και
            
         
               2)
            
            
               προϊόντων που παράγονται από τα είδη πτηνών που αναφέρονται στην παράγραφο 1.
            
         Άρθρο 2
   1.   Κατά παρέκκλιση από το άρθρο 1 παράγραφος 2, τα κράτη μέλη επιτρέπουν την εισαγωγή των εξής προϊόντων:
   
               α)
            
            
               προϊόντων με βάση το κρέας που συνίστανται σε ή περιέχουν κρέας πουλερικών, στρουθιονίδων, εκτρεφόμενων και άγριων φτερωτών θηραμάτων, όταν το κρέας αυτών των ειδών έχει υποστεί μια από τις ειδικές επεξεργασίες που αναφέρονται στην απόφαση 2005/432/ΕΚ παράρτημα ΙΙ μέρος 4 σημεία Β, Γ ή Δ·
            
         
               β)
            
            
               φτερών και μερών φτερών τα οποία, μετά την επεξεργασία που περιγράφεται στον κανονισμό (ΕΚ) αριθ. 1774/2002 παράρτημα Ι σημείο 55, δεν θεωρούνται πλέον ακατέργαστα·
            
         
               γ)
            
            
               δειγμάτων που συλλέγονται από οποιοδήποτε είδος πτηνού, συσκευάζονται με ασφάλεια και αποστέλλονται άμεσα υπό την ευθύνη των τουρκικών αρμόδιων αρχών σε εγκεκριμένο εργαστήριο ενός κράτους μέλους για εργαστηριακή διάγνωση.
            
         2.   Κατά παρέκκλιση από το άρθρο 1 παράγραφος 2, τα κράτη μέλη επιτρέπουν την εισαγωγή προϊόντων τα οποία τηρούν τους όρους που προβλέπονται στον κανονισμό (ΕΚ) αριθ. 1774/2002 παράρτημα VII κεφάλαια ΙΙ Γ, ΙΙΙ Γ, IV B, VI Γ και X B και παράρτημα VIII κεφάλαια II Γ, VII B. 5. και X.
   3.   Κατά παρέκκλιση από την απαγόρευση του άρθρου 1 παράγραφος 2, τα κράτη μέλη επιτρέπουν την εισαγωγή παστεριωμένων προϊόντων αβγών για ανθρώπινη κατανάλωση, τα οποία πληρούν τις απαιτήσεις που καθορίζονται στην απόφαση 97/38/ΕΚ.
   Άρθρο 3
   1.   Τα κράτη μέλη εξασφαλίζουν ότι για την εισαγωγή επεξεργασμένων φτερών ή μερών φτερών από την Τουρκία, η αποστολή συνοδεύεται από εμπορικό έγγραφο στο οποίο αναφέρεται η επεξεργασία που απαιτείται από το άρθρο 2 παράγραφος 1 στοιχείο β).
   2.   Οι διατάξεις της παραγράφου 1 δεν εφαρμόζονται για τα επεξεργασμένα διακοσμητικά φτερά, τα επεξεργασμένα φτερά που μεταφέρονται από ταξιδιώτες για προσωπική τους χρήση ή τις αποστολές επεξεργασμένων φτερών που αποστέλλονται σε ιδιώτες για μη βιομηχανικούς σκοπούς.
   3.   Τα κράτη μέλη εξασφαλίζουν ότι στα κτηνιατρικά πιστοποιητικά ή στα εμπορικά έγγραφα που συνοδεύουν τις αποστολές των προϊόντων που αναφέρονται στο άρθρο 2 περιλαμβάνεται η εξής φράση:
   «Προϊόν που προέρχεται από πτηνά σύμφωνο με το άρθρο 2 της απόφασης 2005/733/ΕΚ της Επιτροπής».
   Άρθρο 4
   Τα κράτη μέλη τροποποιούν τα μέτρα που εφαρμόζουν στις εισαγωγές έτσι ώστε να είναι σύμφωνα με την παρούσα απόφαση και δημοσιοποιούν αμέσως και κατά τον ενδεδειγμένο τρόπο τα θεσπιζόμενα μέτρα. Ενημερώνουν αμέσως την Επιτροπή σχετικά.
   Άρθρο 5
   Η απόφαση 2005/705/ΕΚ καταργείται.
   Άρθρο 6
   Η παρούσα απόφαση εφαρμόζεται έως τις 30 Απριλίου 2006.
   Άρθρο 7
   Η παρούσα απόφαση απευθύνεται στα κράτη μέλη.
   
      Βρυξέλλες, 19 Οκτωβρίου 2005.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 268 της 24.9.1991, σ. 56· οδηγία όπως τροποποιήθηκε τελευταία από την πράξη προσχώρησης του 2003.
   
      (2)  ΕΕ L 24 της 30.1.1998, σ. 9· οδηγία όπως τροποποιήθηκε τελευταία από τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (ΕΕ L 165 της 30.4.2004, σ. 1· διορθωμένη έκδοση στην ΕΕ L 191 της 28.5.2004, σ. 1).
   
      (3)  ΕΕ L 267 της 12.10.2005, σ. 29.
   
      (4)  ΕΕ L 44 της 17.2.1994, σ. 31· απόφαση όπως τροποποιήθηκε τελευταία από την πράξη προσχώρησης του 2003.
   
      (5)  ΕΕ L 305 της 22.11.2003, σ. 17· απόφαση όπως τροποποιήθηκε από την απόφαση 2004/19/ΕΚ (ΕΕ L 5 της 9.1.2004, σ. 84).
   
      (6)  ΕΕ L 278 της 31.10.2000, σ. 26· απόφαση όπως τροποποιήθηκε τελευταία από την απόφαση 2002/279/ΕΚ (ΕΕ L 99 της 16.4.2002, σ. 17).
   
      (7)  ΕΕ L 273 της 10.10.2002, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 416/2005 της Επιτροπής (ΕΕ L 66 της 12.3.2005, σ. 10).
   
      (8)  ΕΕ L 151 της 14.6.2005, σ. 3.
   
      (9)  ΕΕ L 14 της 17.1.1997, σ. 61.